EkBass/fiwiki-20250220-pages-articles huggingface dataset:
Bååtin palatsi

thumb|300px|Bååtin palatsi Tukholmassa. Bååtin palatsi () on palatsimainen rakennus Tukholman Blasieholmenilla, Norrmalmin kaupunginosa-alueella. Rakennuksen on suunnitellut arkkitehti Nicodemus Tessin vanhempi ja se valmistui vuonna 1669. Barokkityylisen H-kirjaimen muotoisen palatsin rakennutti valtakunnan veromestari Seved Bååth. Komean pääporraskäytävän esikuvaksi on mainittu Rooman Palazzo Barberini.Fredric Bedoire: Stockholms byggnader: Arkitektur och stadsbild, s. 88–89. Norstedts, Tukholma 2012. Bååtin palatsi on ollut vuodesta 1874 lähtien Ruotsin vapaamuurareiden (Svenska Frimurare Orden) hallussa. ==Lähteet== Luokka:Tukholman palatsit
Markku Kulmala

Markku Tapio Kulmala (s. 30. lokakuuta 1958 Forssa) on akatemiaprofessori sekä Helsingin yliopiston aerosoli- ja ympäristöfysiikan professori. Hän on ilmakehän koostumusta ja ilmaston muutosta tutkivan kansallisen ja pohjoismaisen huippuyksikön johtaja. Tutkimuksella pyritään löytämään mekanismeja, jotka ovat yhteydessä ilmakehän aerosolihiukkasten syntymiseen, ja kehittämään saatujen tietojen avulla ilmastonmuutosta koskevaa ymmärrystä. Kulmala oli geotieteiden viitatuin tutkija 1. toukokuuta 2011 tiedemaailman viittauksia seuraavan Thomson ISI Web of Knowledge Essential Science Indicatorsin mukaan. Ylen mukaan vuonna 2020 hän oli ollut seitsemän vuoden ajan maailman siteeratuin tiedemies geotieteiden alalla. Kulmala on ollut kirjoittajana 931:ssä tieteellisissä lehdissä julkaistussa artikkelissa ja hän on mm. 74:n väitöskirjatyön ohjaaja. Kulmala valmistui Helsingin yliopistosta maisteriksi vuonna 1983; filosofian lisensiaatiksi 1985 ja filosofian tohtoriksi fysiikan alalla vuonna 1988. Kulmala toimi kansainvälisen ilmakehän ja globaalimuutoksen tutkimusprojektin iLEAPSin puheenjohtajana 2010–2012. Professoriliitto valitsi Kulmalan Vuoden professoriksi 2012. Professori Kulmala on toiminut akatemiaprofessorina 2004–2009, 2011–2015 ja 2017–2021. Hänet nimitettiin tieteen akateemikoksi 10. maaliskuuta 2017. Professori Kulmala on ollut Suomalaisen Tiedeakatemian jäsen vuodesta 2004, Suomen Tiedeseuran jäsen vuodesta 2006 ja Academia Europæan jäsen vuodesta 2012. Hän on myös Kiinan tiedeakatemian jäsen. Hän on Tukholman, Tarton ja Budapestin yliopistojen kunniatohtori. == Lähteet == == Aiheesta muualla == * Tiedeykkönen 18.4.2017: Ilmakehätiede on kehittymässä täsmätieteeksi - haastateltavana akateemikko Markku Kulmala (radio-ohjelma, 47 min) (yle.fi) * Kulmala Helsingin yliopiston sivulla * Savela, Sari: Vuoden professorilla jumalasuhde ykkösenä Seurakuntalainen. 20.3.2012. Luokka:Akatemiaprofessorit Luokka:Akateemikot (Suomi) Luokka:Helsingin yliopiston professorit Luokka:Suomalaiset fyysikot Luokka:Suomalaiset professorit Luokka:Viitatuimmat tutkijat Clarivaten mukaan Luokka:Vuonna 1958 syntyneet Luokka:Elävät henkilöt Luokka:Academia Europæan jäsenet
Kiintopiste (matematiikka)

Funktion f(x) kiintopiste on matematiikassa arvo x, jolle pätee f(x) = x.Esimerkiksi jos funktio f on määritelty reaalilukujen joukossa :\ f(x) = x^2 - 3 x + 4, niin luku 2 on funktion f kiintopiste, koska :\ f(2) = 2^2 - 3 \cdot 2 + 4 = 2. Graafisesti kiintopiste tarkoittaa sitä, että piste (x, f(x)) on suoralla y = x, toisin sanoen funktion f kuvaajalla on yhteinen piste suoran y = x kanssa. Funktiolla voi olla useitakin kiintopisteitä. Toisaalta kaikilla funktioilla ei ole lainkaan kiintopisteitä. Esimerkiksi jos funktio f on määritelty reaalilukujen joukossa f(x) = x + 1, sillä ei ole kiintopisteitä, koska x ei ole yhtäsuuri kuin x + 1 millään reaaliluvulla x. ==Lähteet== == Aiheesta muualla == Luokka:Kiintopisteet
Samuel Ramey

Samuel Edward Ramey (s. 28. maaliskuuta 1942 Colby, Kansas) on yhdysvaltalainen oopperalaulaja, äänialaltaan basso ja bassobaritoni. Ramey valmistui Colby High Schoolista vuonna 1960. Hän opiskeli sen jälkeen Kansasin valtionyliopistossa ja Wichitan valtionyliopistossa. Hän saavutti varhaisimmat menestyksensä New Yorkissa. Ramey teki debyyttinsä Metropolitan-oopperassa vuonna 1984. Hän on sen jälkeen esiintynyt lukuisilla maailman arvostetuimmilla oopperalavoilla, kuten La Scalassa ja Wienin valtionoopperassa. Ramey asuu nykyisin Chicagossa. Hänet tunnetaan mm. Händelin, Mozartin, Rossinin, Verdin, Puccinin, Donizettin, Bellinin, Boiton, Gounod'n, Berlioz'n, Massenet'n ja Offenbachin teosten tulkinnoistaan. Luokka:Yhdysvaltalaiset oopperalaulajat Luokka:Grammy-palkinnon saajat Luokka:Bassobaritonit Luokka:Bassot Luokka:Vuonna 1942 syntyneet Luokka:Elävät henkilöt
Liettuankielinen Wikipedia

Liettuankielinen Wikipedia (; Wikipedia, vapaa tietosanakirja) on liettuankielinen Wikipedian versio. Liettuankielisessä Wikipediassa on yli artikkelia.Meta.wikimedia.org == Tilastot == * 1 artikkeli 20. helmikuuta 2003 * 100 artikkelia huhtikuussa 2004 * 1 000 artikkelia 14. lokakuuta 2004 * 10 000 artikkelia 14. joulukuuta 2005 * 20 000 artikkelia 23. toukokuuta 2006 * 30 000 artikkelia 14. syyskuuta 2006 * 100 000 artikkelia 2010 * 130 000 artikkelia 2011 * 153 000 artikkelia 2012 * 200 000 artikkelia 13. kesäkuuta 2020 == Lähteet == Liettuankielinen Wikipedia
Beibi

Beibi on suomalaisen rock-muusikon Veltto Virtasen vuonna 1982 julkaistu neljäs sooloalbumi. Levyllä soittaa kouvolalainen punkrock-yhtye Loose Prick. Albumista julkaistiin remasteroitu CD-painos vuonna 2007. == Kappaleet == ===A-puoli=== # ”Koska rock’n’roll on” # ”Kaaoksen tytär” # ”Lemmenlaulu” # ”Tao” # ”Babylonin baby” # ”Beibi” ===B-puoli=== # ”Muutos on kovinta elämää” # ”Seksuaalisubjekti” # ”Elämä on tietyö” # ”Tulennielijä” # ”Äidinmaa” ===CD- bonukset=== # ”Kulkureiden kuningas” (demo) # ”Peili on silmien sielu” (demo) Luokka:Veltto Virtasen albumit Luokka:Vuoden 1982 albumit
Hindustan Aeronautics HF-24 Marut

Hindustan Aeronautics HF-24 Marut (sanskriittiä tarkoittaen "Myrskyn jumala") oli intialainen 1960-luvulla toteutettu hävittäjäpommittaja, joka oli Intian ensimmäinen suihkulentokone. Sen ensilento tehtiin 17. kesäkuuta 1961.Donald 1997 s. 523 Marutin suunnitteli saksalainen Kurt Tank. Suunnittelutyöt aloitettiin vuonna 1957, ja hän jatkoi muun muassa tämän koneen kehittelyä vuoteen 1967 asti, jolloin lähti pois Intiasta.Crosby, F., 2004: s. 72. Suunnittelun alulle oli erikoista, että koneen malline oli lentävä liitokone. Suihkumoottorit (2x) olivat tyyppiä Bristol Orpheus 703, jolloin huippunopeus oli 1 112 km/h. Valmistaja on Bangaloressa toimiva Hindustan Aeronautics Limited (HAL). Kone kaavailtiin kaksinkertaisen äänennopeuden saavuttavaksi. Suunnittelu johti kuitenkin lievästi ylisooniseen versioon (max. nop. Mach = 1.2.). Aseistus kattoi järeät 4x 30 mm Aden-tykit, muun kuten pudotettavan aseistuksen ohella. Ongelmana oli - kuten globaalisti 1950-luvun lopussa - heikot suihkumoottorit. Pommikoneena sen kantokyky oli rajoitettu. Hindustan Aeronautics rakensi 147 Marutia, joista 18 oli kaksipaikkaisia harjoituskoneita. Marutista saatu kokemus johtikin Intian ilmavoimat ostamaan lentokoneensa lähinnä Neuvostoliitosta. Marut oli kuitenkin käytössä ainakin vuoteen 1985 asti, osin sitäkin pidempään eli ainakin vuosiin 1990 - 1991. Konetyyppi osallistui Indo-Pakistanin sotatoimiin, mikä tapahtui vuonna 1971: vastustajien ollessa Pakistanin ilmavoimien F-86 Sabre -konetyypin koneita. == Lähteet == * * Crosby, Francis: Modern Fighter Aircraft, Southwater Books/Anness Publishing, 2004, London England. ISBN 1-84215-991-7. (s.72) === Viitteet === ==Aiheesta muualla== *Hindustan fighter HF-24 Marut HF-24 Marut Luokka:Intialaiset hävittäjälentokoneet Luokka:1960-luvun hävittäjälentokoneet Luokka:Intialaiset rynnäkkökoneet Luokka:1960-luvun rynnäkkökoneet
June Anderson

June Anderson (s. 30. joulukuuta 1952) on yhdysvaltalainen koloratuurisopraano. Anderson syntyi Bostonissa, Massachusettsissa, ja kasvoi Wallingfordissa, Connecticutissa. Hän valmistui Yalen yliopistossa ja antoi debyyttinsä New Yorkin kaupunginoopperassa 1978. Hänen ääntään kuullaan myös Oscar-palkitussa elokuvassa Amadeus (1984). Euroopan-debyyttinsä June Anderson piti Roomassa 1982. Muutamia hänen levyttämistään säveltäjistä ovat Vincenzo Bellini, Gioacchino Rossini, Gaetano Donizetti, Giuseppe Verdi, Leonard Bernstein, Ludwig van Beethoven, Adolphe Adam, Wolfgang Amadeus Mozart, Carl Orff ja Georges Bizet. Hän on esiintynyt maailman arvostetuimmissa oopperataloissa, kuten Metropolitan-oopperassa ja La Scalassa. Anderson on saanut Grammy-palkintoja ja Ranskan akatemian arvonimen. == Lähteet == Luokka:Yhdysvaltalaiset oopperalaulajat Luokka:Grammy-palkinnon saajat Luokka:Sopraanot Luokka:Vuonna 1952 syntyneet Luokka:Elävät henkilöt
Karpo

Karpo voi viitata seuraaviin: ;henkilöitä: *Hannu Karpo (s. 1942), suomalainen radio- ja televisiotoimittaja *Liisa Karpo, o.s. Juntunen (s. 1980), elokuvatuottaja *Raita Karpo (o.s. Marila) (1941–2023), suomalainen laulaja, Hannu Karpon entinen puoliso *Sampo Karpo (s. 1976), suomalainen toimittaja ja elokuvaohjaaja, Hannu ja Raita Karpon poika ;muita merkityksiä: *Karpo, Ari Matikaisen ohjaama dokumenttielokuva vuodelta 2020 *Karpolla on asiaa, televisio-ohjelma *Karpo, karakteristinen polynomi matematiikassa *Karpo, yksi kolmesta horasta kreikkalaisessa mytologiassa
Sampo-Passio

Sampo-Passio on Veltto Virtasen Sammas-yhtyeen kanssa tehty studioalbumi vuodelta 1990. Albumi jäi yhtyeen ainoaksi. Sampo-passion vinyylipainoksen sisäpusseista löytyvät laulujen sanat. ==Kappaleet== ===A-puoli=== # "Alkusoitto" # "Kala-rock & roll" # "Liekkisiipi" # "Hei-alle-rii" # "Kaikessa vain nainen" ===B-puoli=== # "Paleleva enkeli" # "Elinvesi" # "Loveenlangennut" # "Hymni" ===C-puoli=== # "Unohtunut laulu" # "Pääsiäinen" # "Kaikessa vain nainen" # "Sammas" ===D-puoli=== # "Löylylaulu" # "Kylväjä" # "Rakkauden aikaan" # "Kunnes elämä meidät erottaa" Sävellykset ja sanoitukset Veltto Virtanen, paitsi "Elinvesi" Vaaranmaa – Virtanen Sovitukset: Sammas ==Sammas== *Kari Luomaala; basso *Heikki Nikula; saxofonit, basso-klarinetti *Jarmo Ojala; rummut *Timo Ristilä; kosketinsoittimet *Tanjalotta Räikkä; laulu *Timo Vaaranmaa; sähkökitara *Veltto Virtanen; laulu, kitara sekä *Arto Järvelä; jouhikko, viulu, kontrabasso *Ismo Kätkä; percussion *Hannu Saha; kantele Joikhaus: A.J., H.S., V.V. Luokka:Veltto Virtasen albumit Luokka:Vuoden 1990 albumit Luokka:Kari Kalénin tuottamat albumit
Mennyt maailma (EP)

__NOTOC__ Mennyt maailma on Lyijykomppanian EP-levy, joka julkaistiin 18. huhtikuuta 2007. Se on yhtyeen ensimmäinen julkaisu, jolla on mukana basisti- laulaja Petteri Virtanen. Levyn avausraita ”Ethän koskaan” on Lyijykomppanialle hyvin epätyypillinen iskelmävaikutteinen kappale, jossa ei kuulla ollenkaan sähkökitaroita. == Kappaleet == Kaikki kappaleet sovittanut Lyijykomppania. # # # # == Kokoonpano == * Petteri Virtanen – basso, laulu * Lemmy Lindström – kitara * Esa Moilanen – lyömäsoittimet === Tuotanto === * Tuomo Valtonen – tuottaja, äänittäjä, miksaaja * Marko Moilanen – yhtyekuva * Esa Moilanen – kannet * Jarkko Rossi – kannet == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2007 EP:t Luokka:Lyijykomppanian albumit Luokka:Tuomo Valtosen tuottamat albumit
Väinölä (Pori)

Väinölä () on Porin kaupunginosa. Väinölä sijaitsee itäisessä Porissa, noin neljän kilometrin päässä keskustasta. Väinölän naapurikaupunginosat ovat pohjoisessa Varvourinjuovan toisella puolella Kalaholma, idässä Koivistonluoto, etelässä Metallinkylä ja lännessä Vanhakoivisto.Porin kaupungin karttapalvelu Viitattu 14.3.2013 Kaupunginosassa sijaitsee vuonna 1959 perustettu Väinölän koulu, vuonna 1956 rakennettu Väinölän kirkko ja entinen Porin lyhytaaltoasema, kolme parturikampaamoa, Väinölän Kirjatupa, lounaskahvila Suolaheinä sekä ravintola Väinölän Olohuone. Asuintalot ovat enimmäkseen kerrostaloja tai 70-luvun tyylisiä omakotitaloja. Asukkaita Väinölässä on 2698. Väinölä on rauhallinen asuinalue, jossa asuu paljon lapsiperheitä, eläkeläisiä ja opiskelijoita. Väinölän kerrostaloalue rakennettiin 1970-luvun alussa, kun oli tarve saada pikaisesti asuntoja Poriin saapuville uusille työntekijöille. Erityisesti Väinölän vieressä sijaitseva Outokumpu (nykyinen Luvata) työllisti suuren määrän työntekijöitä. Väinölän kirjastoyhdistys perustettiin syksyllä 1999. Sitä ennen oli käyty pitkä ja kiivas kamppailu Väinölän (ja viiden muun porilaisen) sivukirjaston lopettamista vastaan. Tämän kamppailun jälkimainingeissa perustettiin kirjastoyhdistys, joka 26.4.2000 perusti yhteistyössä Diakonia- ammattikorkeakoulun Porin yksikön ja sen projektin "Sosiaalinen yhteistyö pelaa!" kanssa Väinölän kirjatuvan. Kirjatuvalle tuli samalla myös asukastupa ja nuorisotila. Myöhemmin käynnistettiin myös tulkki- ja sosiaalineuvojapalvelu venäjänkielisille maahanmuuttajille, joita on Itä- Porissa runsaasti. Väinölän kerrostaloalueen asukasluku lähentelee tuhatta. Alueen palveluja (kirjatuvan ja sen oheispalvelujen lisäksi) ovat koulu (1.-6. luokat), kirkko, parturit, pubi ja päiväkoti. Aivan Väinölän tuntumassa sijaitsee myös Itä-Porin ulkoilualue. ==Lähteet== == Aiheesta muualla == * Luokka:Porin kaupunginosat Luokka:Suomen lähiöt
Leo Esaki

Leo Esaki (, s. 12. maaliskuuta 1925) on japanilainen fyysikko. Esaki, Ivar Giaever ja Brian Josephson saivat vuonna 1973 Nobelin fysiikanpalkinnon tunneloitumisilmiötä koskevista löydöistään. Esaki syntyi vuonna 1925 Osakassa ja opiskeli Tokion yliopistossa, josta hän valmistui filosofian tohtorina vuonna 1959. Vuosi valmistumisesta hän muutti yhdysvaltoihin ja sai työpaikan IBM:ltä, jossa hän toimi edelleen IBM Fellowina. Hän on työskennellyt myös Sonyn työntekijänä, jossa hän kehitti tunnelidiodin vuonna 1958. ==Lähteet== ==Aiheesta muualla== * Biografia Nobel-säätiön sivuilla Luokka:Japanilaiset fyysikot Luokka:Nobelin fysiikanpalkinnon saajat Luokka:IBM:n henkilöstö Luokka:Vuonna 1925 syntyneet Luokka:Elävät henkilöt
Kansainvälinen salibandyliitto

Kansainvälinen salibandyliitto (lyh. IFF, ) on salibandyn kattojärjestö, jonka Suomen, Ruotsin ja Sveitsin kansalliset salibandyliitot perustivat vuonna 1986. Järjestö on saanut Kansainvälisen olympiakomitean tunnustuksen, ja se kuuluu jäsenenä urheilun kansainvälisten lajiliittojen kattojärjestöön. == Katso myös == * Luettelo Kansainvälisen Salibandyliiton jäsenmaista * Salibandyn maailmanranking * Aasian ja Oseanian salibandyliitto == Lähteet == == Aiheesta muualla == *IFF:n virallinen kotisivu Luokka:Salibandy Salibandy
Punalohi

Punalohi (Oncorhynchus nerka) on tyynenmerenlohiin kuuluva kalalaji, joka useimpien sukunsa lajien tapaan lisääntyy ja kuolee makeassa vedessä. Kutuasussa punalohen kyljet muuttuvat kirkkaan punaisiksi ja pää vihreäksi. Koiraiden niskaan kasvaa kyttyrä, alaleuka muuttuu koukkumaiseksi ja hampaat kasvavat. Jotkin populaatiot vaeltavat Alaskan, toiset Japanin ja Venäjän jokiin ja järviin. Yleensä punalohet palaavat synnyinjokeensa tai -järveensä nelivuotiaina. Niiden, kuten muidenkin synnyinvesilleen palaavien lohilajien, vaellus on tärkeää esimerkiksi vararavintoa kerääville harmaakarhuille. On myös kantoja, jotka elävät koko ikänsä synnyinjoessaan tai -järvessään. Nämä kokanee- eli intiaanilohena tunnetut kalat jäävät meressä varttuneita sukulaisiaan huomattavasti pienemmiksi. Keski-Suomessa istutettiin 1950-luvulla järvipunalohta eli intiaanilohta, mutta pysyviä kantoja ei muodostunut. Ruotsissa vastaavista istutuksista muodostui myös lisääntyviä populaatioita, mutta sittemmin nekin ovat hävinneet. Japanissa elänyt kunimasu, jota aiemmin luultiin punalohen alalajiksi, on katsottu kuolleeksi sukupuuttoon ihmisen tekemän patoamisen vuoksi. Vuonna 2010 kuitenkin löydettiin kyseisen lajin yksilöitä, joiden kanta on peräisin eri vesistöön vuonna 1935 siirretyistä mätimunista.http://www.kansanuutiset.fi/uutiset/ulkomaat/2424692/sukupuuttoon- kuolleeksi-luultu-kunimasu-elaa == Ravinto == Poikasina punalohet syövät pääasiassa planktonia ja vesihyönteisiä. Aikuisina ne saalistavat pieniä kaloja. Ne kasaavat merellä vararavintoa kutuvaellusta varten, koska silloin ne lakkaavat syömästä. == Kalastus == Punalohta pyydetään kaupallisesti troolaamalla ja verkoilla. Vuotuiset kokonaissaaliit ovat olleet 150 000 tonnin luokkaa, mistä suurin osa Yhdysvaltain kalastusta.Oncorhynchus nerka (Walbaum, 1792) FAO Fisheries and Aquaculture Department, Species Fact Sheets == Lähteet == ==Aiheesta muualla== *Oncorhynchus nerka Luonnontieteellinen keskusmuseo. Luokka:Lohikalat
Plateosaurus

Plateosaurus (nimen merkitys: "leveä lisko") oli sauropodomorfeihin kuulunut kasvinsyöjädinosaurussuku. Se on yksi vanhimmista dinosaurussuvuista, ja luultavasti parhaiten tunnettu sauropodomorfi. Plateosaurus eli 220–210 miljoonaa vuotta sitten myöhäistriaskaudella. Plateosauruksen fossiileja on löydetty useista paikoista Euroopassa: Saksasta, Grönlannista, Norjasta, Sveitsistä ja Ranskasta. == Koko ja ulkonäkö == Plateosauruksen pituus oli 5–10 metriä. Suku näyttää olleen erittäin vaihteleva aikuisten yksilöiden koon suhteen. Plateosaurus oli yksi suurimmista prosauropodeista. Plateosauruksella oli viisisormiset kädet, ja suuri peukalonkynsi, jota se saattoi käyttää puolustautumiseen tai ruuan keräämiseen. Lisäksi Plateosauruksella oli sarvimainen nokka ja siinä hiontahampaita. === Liikkuminen === Plateosaurus on vuosien varrella rekonstruoitu monella tavalla: joskus alkukantaisena, neljällä jalalla kävelleenä dinosauruksena, muina aikoina vain kahdella jalalla kävelleenä. Kuitenkin viimeisten muutamien vuosikymmenten aikana Plateosaurus on melkein aina kuvattu alkukantaisena, kaksijalkaisena dinosauruksena, joka käveli vain takajaloillaan. Se oli rakenteeltaan raskaampi kuin sen ajan teropodit, eikä ole poissuljettua, että se saattoi olla kaikilla neljällä jalallaan, kun se laidunsi matalassa kasvillisuudessa. Kun sauropodomorfit myöhemmin kasvoivat suuremmiksi ja niiden täytyi saada tilaa suuremmalle ruuansulatuselimistölle, ne saattoivat olla pakotettuja kävelemään kaikilla neljällä jalalla. == Fossiililöydöt == Plateosauruksesta on löydetty monia yksilöitä, joista jotkut ovat säilyneet erittäin hyvin. Jäänteitä on löydetty niin aikuisilta kuin esiaikuisilta yksilöiltä. Plateosauruksen kokonaisia luurankoja on löydetty yli 50. Plateosauruksen jäänteitä on kaikkein useimmiten löydetty keskisestä Euroopasta, erityisesti Saksasta, mistä suurin osa tunnetuista yksilöistä on löydetty. Jäänteitä on löydetty myös muun muassa Grönlannista. Plateosaurus on myös ensimmäinen Norjasta löydetty dinosaurussuku. Pelkkä Plateosauruksen fossiilien määrä verrattuna joihinkin muiden dinosaurusten rajallisiin jäänteisiin ehdottaa, että se saattoi olla yksi Euroopan yleisimpiä dinosauruksia triaskauden aikana. == Lähteet == Luokka:Prosauropodit
@junkmail

@Junkmail on suomalainen rap-yhtye, johon kuuluvat Ossie (Ossi Jaala) ja Jonna (Jonna Pyykkö). Yhtyeen entisiä jäseniä ovat Mr.Producer (Mikko Nikkola) ja Rii (Riikka Pitkänen). @Junkmail tuli tunnetuksi vuonna 2003 kappaleilla ”Ei koskaan enää” ja ”Kaiken sen jälkeen”. ”Ei koskaan enää” kertoi tosielämän erotilanteesta. Kun kappale pääsi ensi kertaa Kiss FM:n Top 30 -listalle, se sijoittui 22:nneksi ja oli seuraavana päivänä ensimmäisellä sijalla, ja piti kärkisijan usean kuukauden ajan. "Ei koskaan enää" single möi yli 5000kpl eli kultaa. Yhtyeen ensimmäinen albumi oli nimeltään Karu totuus, jolta julkaistiin edellä mainittujen kappaleiden lisäksi singlenä kappale ”Viilee”. Yhtyeen toisen albumin nimi on Sydän huutaa, josta julkaistiin singlet ”Hyvä minä”, ”Tuhoan” ja ”Hyvä ihminen.” Toisen albumin julkaisun jälkeen yhtye jäi tauolle.Saako retrobuumi myös 2005 hajonneen @junkmail-yhtyeen palaamaan vielä keikkalavoille? Yhtye julkaisi uuden kappaleen SISU(prkl) toukokuussa 2023. Virallinen comeback tapahtui Jää-singlen muodossa. Kappaleen viulu- ja sello- osuudet on sovittanut kapellimestari ja säveltäjä Martin Segerstråle ja ne on työstetty yhteistyössä lontoolaisen elokuvasäveltäjä Torquil Munron kanssa. Yhtye palaa keikkalavoille 2024 kokoonpanolla Ossie, Jonna ja Ismo Heikkilä. Keikoilla tullaan näkemään myös livebändi. == Diskografia == * Karu totuus (2004) * Sydän huutaa (2005) == Lähteet == == Aiheesta muualla == * @junkmail Discogs-sivustolla Atjunkmail
Nordic Jam

Nordic Jam Oy oli Valion Suonenjoelle syyskuussa 2005 perustama ja kokonaan omistama tytäryhtiö. Nordic Jamin päämarkkinalueita olivat Skandinavia, Venäjä ja Baltia. Yhtiö valmisti muun muassa hilloja, marmeladeja, makeistäytteitä ja leipomoraaka-aineita. Yritys kehitti myös marja- ja hedelmäjalosteita. Nordic Jam Oy fuusioitiin Valioon 1.3.2009Nordic Jam Oy:n tiedot kaupparekisterissä, jonka jälkeen hillotehdas on toiminut Valion osanaHillotehtaan tietoja Valion kotisivuilla. ==Lähteet== Luokka:Valio
Amish-koulusurmat

Amish-koulusurmat olivat maanantaiaamuna 2. lokakuuta 2006 tapahtunut joukkomurha amissien koulussa Nickel Minesin kylässä Pennsylvaniassa, Yhdysvalloissa. Murhaajaksi vahvistettiin 32-vuotias Charles Carl Roberts (s. 7. joulukuuta 1973), joka teki lopuksi itsemurhan. Ampuja saapui koululle noin 9:51 aamulla, ennen joukkomurhaa tekijä oli jättänyt perheelleen itsemurhaviestin. Hän otti vangeikseen paikalla olleet tyttöoppilaat. Vain yksi tytöistä, 9-vuotias Emma Fisher selvisi vammoitta: hän oli jäänyt poikaoppilaiden seuraan, sillä ei ollut ymmärtänyt joukkomurhaajan käskyjä. Murhaaja määräsi tytöt riviin liitutaulun eteen ja ampui heitä vuorotellen. Luokanopettaja Emma Mae Zook pakeni ja hälytti poliisin paikalle. 13-vuotias Marian Fisher pyysi tulla ammutuksi ensimmäisenä, jotta nuoremmat oppilaat saattaisivat selvitä. ==Uhrit== Kaikkiaan ammuskelutapaus vaati viisi kuolonuhria, iältään 7–13-vuotiaita tyttöjä: * Naomi Rose Ebersol (7), kuoli 2.10.2006 * Marian Stoltzfus Fisher (13), kuoli 2.10.2006 * Anna Mae Stoltzfus (12), kuoli 2.10.2006 * Lena Zook Miller (7), kuoli sairaalassa 3.10.2006 * Mary Liz Miller (8), kuoli sairaalassa 3.10.2006 ==Vammautuneet== Kuolonuhrien lisäksi viisi 6–13-vuotiasta tyttöä sai vakavia vammoja: * Rosanna King (6) * Rachel Ann Stoltzfus (8) * Barbara Stoltzfus "Barbie" Fisher (10) * Sarah Ann Stoltzfus (12) * Esther King (13) Rachel, Esther ja Barbie pääsivät takaisin kouluun myöhemmin syksyllä ja Sarah juuri ennen joulua. Rosanna jäi koomaan. Luokka:Vuoden 2006 rikokset Luokka:Koulusurmat Yhdysvalloissa Luokka:Murhat Pennsylvaniassa
Lakeside Golf Vammala

Lakeside Golf Vammala on Sastamalassa Pirkanmaalla sijaitseva 36-reikäinen golfkeskus, ja se on Pirkanmaan suurin golfkeskus. == Kenttätiedot == Sastamalan Karkussa sijaitseva Lakeside Golf on golfkeskus, johon kuuluu kaksi kenttää, Järvenranta ja Pirunpelto. === Järvenranta === Vuonna 1992 valmistunut Järvenranta, eli ns. vanha kenttä, on lakea ja leveäreunainen golfkenttä. Sitä voisi ulosmenon perusteella luonnehtia links-kentäksi, mutta sisääntulosta löytyy paljon peltoja, sekä metsissä olevia ylä- ja alamäkiä. Järvenranta sijaitsee Riippilänjärven lounaisrannalla, ja sen par-luku on 71. === Pirunpelto === Toinen kentistä on vuonna 2005 valmistunut Pirunpelto. Se on haastava ja kapeareunainen kenttä, jolla nimensä mukaisesti sijaitsee kaksi kivikautista pirunpeltoa metsämaisemassa. Kentän layouttia muutettiin vuonna 2008 leventämällä muutaman väylän reunoja. Väylien 7 ja 17 välinen metsä-/kivikkoalue poistettiin ja tilalle kasvatettiin kokonaan karheikko. Pirunpellon par on 72. === Oheisalueet === Kentän oheisalueisiin kuuluu driving range sekä yhteensä neljä harjoitteluviheriötä. == Aiheesta muualla == *Lakeside Golf *Lakeside Golf Academy *Lakeside Golf Golfpiste.com:issa Luokka:Sastamalan urheilu Luokka:Suomen golfkentät
Voimasta ja kunniasta

Voimasta ja kunniasta on suomalaisen folk metal -yhtye Moonsorrowin toinen albumi. Sen julkaisi Spinefarm Records 26. marraskuuta 2001. == Kappaleet == # # # # # # == Kokoonpano == * Ville Sorvali – basso, laulu, taputukset, kuoro * Henri Sorvali – rytmikitara, akustinen kitara, kosketinsoittimet, haitari, munniharppu, taustalaulu, taputukset, kuoro * Marko Tarvonen – rummut, lyömäsoittimet, 12-kielinen akustinen kitara, taustalaulu, taputukset, kuoro * Mitja Harvilahti – soolo- ja rytmikitara, taputukset, kuoro === Vierailevat muusikot === * Janne Perttilä – kuoro, taputukset * Avather – taputukset * Blastmor – taputukset == Arvostelut == * Soundi: == Lähteet == == Aiheesta muualla == * * Luokka:Vuoden 2001 albumit Luokka:Moonsorrow’n albumit
István Kertész

István Kertész (28. elokuuta 1929 – 16. huhtikuuta 1973) oli unkarilainen kapellimestari. Kertész syntyi Budapestissa, opiskeli Franz Liszt -akatemiassa ja toimi uransa aikana mm. Lontoon sinfoniaorkesterin ylikapellimestarina vuosina 1965–1968. Kertészin kuolema oli tapaturmainen hukkuminen Herzliyassa, Israelissa vuonna 1973. Häneltä jäi vaimo Edith Gabry, kolme lasta, äiti Margrit ja sisko Vera. Luokka:Unkarilaiset kapellimestarit Luokka:Vuonna 1929 syntyneet Luokka:Vuonna 1973 kuolleet
Kivenkantaja

Kivenkantaja on suomalaisen folk metal -yhtye Moonsorrowin 10. toukokuuta 2003 julkaistu kolmas albumi. Sen julkaisi Spinefarm Records. Levy nousi Suomessa listoille, parhaimmillaan sijalle 16, mikä yllätti yhtyeen, sillä jäsenet olivat studioon mennessään ajatelleet tekevänsä epäkaupallisimman levynsä ikinä. Kappaleesta Jumalten kaupunki julkaistiin Mitja Harvilahden ohjaama, noin viiteen minuuttiin lyhennetty, musiikkivideo. Video oli mukana yhtyeen Suden uni -albumin uudelleenjulkaisun bonus-DVD:llä. == Kappaleet == # # # # # # == Kokoonpano == * Ville Sorvali - laulu, basso, ovi, kuoro * Henri Sorvali - kosketinsoittimet, rytmikitara, akustinen kitara, munniharppu, haitari, puhdas laulu, taustalaulu, kuoro * Marko Tarvonen - rummut, lyömäsoittimet, 12-kielinen akustinen kitara, taustalaulu, kuoro * Mitja Harvilahti - soolo- ja rytmikitara, taustalaulu, kuoro * Markus Eurén - kuoro ja live-koskettimet == Arvostelut == * Imperiumi: 8/10 * Soundi: ==Lähteet== == Aiheesta muualla == * * Luokka:Vuoden 2003 albumit Luokka:Moonsorrow’n albumit
Arraukilpikonna

Arraukilpikonna (Podocnemis expansa) on Etelä-Amerikassa elävä kilpikonnalaji. Se on maailman suurin makeanveden kilpikonna. == Koko ja ulkonäkö == Arraukilpikonnan selkäkilpi voi kasvaa jopa metrin pituiseksi ja eläin voi painaa 50 kiloa. Keskimäärin ne ovat noin 30-kiloisia ja kilven pituus tuolloin 70 senttiä. Naaraat ovat koiraita kookkaampia. Kilven takaosa on hyvin leveä, ja koko selkäkilpi kilpi näyttää lähes pyöreältä. Jokaisessa jalassa on räpylä ja pää ja häntä ovat melko lyhyet. Leuan kärki ei ole koukkumainen, kuten monilla muilla kilpikonnilla. Päälaki on aika litteä, ja kallossa on silmäkuoppien välissä syvä uurre. Leuan alla on kaksi ihopaksunnon muodostamaa liuskaa. Selkäpanssarin väri on nuorena vihreänruskeita, mutta se tummuu iän myötä harmaaksi. Nuorilla on myös kilvessään enemmän keltaisia täpliä. == Levinneisyys == Arraukilpikonna elää lähinnä Amazonin ja Orinocon jokialueilla, Brasiliassa, Perussa, Kolumbiassa, Venezuelassa, Guyanassa ja Boliviassa. Välillä niitä tavataan myös Trinidadissa. == Elintavat == Arraukilpikonnat elävät jokialueilla, jotka tulvivat säännöllisesti. Kilpikonnien ravinto koostuu kasveista. Ne hankkivat vararavintoa sadekaudella ja esimerkiksi Orinocossa ne siirtyvät tulviville alueille syömään tulvan alle jääneitä kasveja. Ne syövät etenkin kukkia, hedelmiä ja juuria. Ravintonsa arraukilpikonna etsii tulva-alueiden lisäksi itse joesta ja lähistön lammista. Vararavinnon arraukilpikonnat käyttävät lisääntymiskauden rasituksiin, sillä ne saattavat vaeltaa jopa 150 kilometriä sopivalle lisääntymisrannalle. Se on yleensä kuivana aikana paljastunut hiekkasärkkä, jonne kilpikonnia kokoontuu joukoittain. Kilpikonnat lepäävät matkan jälkeen toipuakseen rankasta matkasta ja löhöävät hiekalla tai vedessä. Ne siirtyvät kaikki yhtä aikaa veteen tai maalle. Muninnan ajan tullessa naaras kostuttaa kaivamansa kuopan hiekkaseinämät viemärisuolensa eritteillä, jottei pesä sortuisi ja jotta munilla olisi tarpeeksi kosteutta. Pesään se munii 50–100 munaa. Muninnan jälkeen naaras peittää kuopan huolellisesti ja kaivaa valekuoppia pesärosvojen kuten mustakondorien ja haikaroiden harhauttamiseksi. Muninta tapahtuu Amazonin yläjuoksulla kesä-heinäkuussa, mutta alajuoksulla vasta loka- marraskuussa. Munia on yhdessä paikassa jopa miljoonia, mutta usein kaikki munat tuhoutuvat aikaisen tulvan vuoksi. Pesärosvot ovat myös uhka munille ja poikasille. Isommatkin kilpikonnat voivat jäädä kaimaanien ja jaguaarien saaliiksi. == Uhat ja suojelu == Arraukilpikonna on harvinaistunut ihmisen toiminnan takia. Erityisesti kilpikonnan munia arvostetaan ja paikalliset keräävät niitä omiin tarpeihinsa, koska ne ovat hyvää ruokaa ja niistä saa erinomaista polttoöljyä. Munia kerätäänkin vuosittain suuria määriä. Paikallisten keräily ei ole uhannut kantaa, mutta kaupallinen keräily on huventanut niiden määrää. Nykyään kilpikonnien monet lisääntymisrannat on suojeltu. Kilpikonnia on myös tarhattu, jonka jälkeen niitä on vapautettu luontoon. Laji on IUCN:n punaisessa kirjassa luokiteltu uhanalaiseksi. == Lähteet == * === Viitteet === Luokka:Kilpikonnat
Barry Tuckwell

Barry Emmanuel Tuckwell (5. maaliskuuta 1931 Melbourne, Australia – 16. tammikuuta 2020) oli australialainen käyrätorvensoittaja. == Koulutus == Tuckwell lauloi kuorossa sekä toimi urkurina Sydneyn St Andrew's Cathedral Schoolissa ja opiskeli Sydneyn konservatoriossa. Hän opiskeli Sydneyssä Alan Mannin johdolla, minkä jälkeen hän muutti Britanniaan vuonna 1951, jossa opiskeli Dennis Brainin johdolla. == Ura == Tuckwell liittyi Melbournen sinfoniaorkesteriin jo 15-vuotiaana. Uransa aikana Tuckwell soitti mm. Hallé- orkesterissa, Bournemouthin sinfoniaorkesterissa ja vuosien ajan Lontoon sinfoniaorkesterissa. Hän oli Lontoon sinfoniaorkesterin soolocornisti 1955 - 1968. Hän toimi myös Royal Academy of Musicin professorina 1963 - 1974. Vuodet 1979 - 1983 hän toimi Tasmanian sinfoniaorkesterin johtajana. Tuckwell oli mukana perustamassa Marylandin sinfoniaorkesteria vuonna 1982 ja toimi pitkään sen johtajana. Hän antoi viimeisen sooloesityksensä Baltimoren sinfoniaorkesterin kanssa 25. tammikuuta 1997. Suomessa hän vieraili solistina ja opettajana muun muassa Naantalissa 1985, Jyväskylän kesässä 1979 ja Sibelius-Akatemiassa 1991. Hän toimi International Horn Societyn presidenttinä 1969 - 1977. == Tunnustukset == Tuckwellille myönnettiin Brittiläisen imperiumin ritarikunnan (1965) ja Order of Australian (1992) arvot. Muiden muassa Oliver Knussen ja Richard Rodney Bennett ovat omistaneet teoksiaan hänelle. == Kirjallinen tuotanto == * Playing the Horn (1978) * The Horn (1981) == Lähteet == Luokka:Australialaiset muusikot Luokka:Musiikkikirjailijat Luokka:Käyrätorvensoittajat Luokka:Australialaiset professorit Luokka:Vuonna 1931 syntyneet Luokka:Vuonna 2020 kuolleet
Marjaana

Marjaana on suomalainen naisen etunimi. Marjaanan alkuperä on Marja, joka on yhdistetty Mariaan. Maria on Jeesuksen äiti, ja sen merkitys on 'toivottu lapsi'. Marjaanasta on syntynyt lukuisia muunnelmia, kuten nimet Marianna ja Marjatta. Suomessa Marjaanan nimipäivää vietetään 15. elokuuta. Vuoden 2019 loppuun mennessä Marjaana oli annettu nimeksi 20 727 henkilölle. == Tunnettuja Marjaanoita == * Marjaana Alaviuhkola (s. 1959), eläinlääkäri * Marjaana Aumasto (s. 1958), kirjailija * Marjaana Heikkinen (s. 1967), vammaisurheilija ja keihäänheittäjä * Marjaana Kella (s. 1961), valokuvataiteilija ja professori * Marjaana Koskinen (s. 1962), poliitikko (SDP) * Marjaana Lahti- Koski (s. 1965), kestävyysjuoksija * Marjaana Maijala (s. 1968), näyttelijä * Marjaana Mykkänen (s. 1954), dokumentaristi, televisiotuottaja ja -ohjaaja ja viestinnän tutkija * Marjaana Niemi (s. 1963), historian professori * Marjaana Pitkänen (s. 1991), maastohiihtäjä * Marjaana Savander (s. 1938), kuvataiteilija * Marjaana Seppänen (s. 1962), sosiaalityön professori * Marjaana Toiminen (s. 1967), johdon konsultti, tietokirjailija, päätoimittaja ja toimitusjohtaja * Marjaana Toiviainen (s. 1985), pappi ja yhteiskunta- aktivisti, turvapaikanhakijoiden pakkopalautusten vastustaja * Marjaana Tulosmaa (s. 1948), sarjakuvalehtien päätoimittaja ja kustannusalan vaikuttaja * Marjaana Virta (s. 1958), graafinen suunnittelija * Marjaana Väre (s. 1967), vammaisurheilija == Nimen yleisyys == Vuodet Määrä –1899 67 1900–1919 105 1920–1939 100 1940–1959 2 593 1960–1979 9 493 1980–1999 7 002 2000–2009 843 2001–2019 524 Yhteensä 20 727 Lähde ==Lähteet== Luokka:Etunimet
Joensuun nuorisovaltuusto

Joensuun nuorisovaltuusto on joka toinen vuosi vaaleilla valittava joensuulaisten nuorten äänitorvi. Se vaikuttaa Joensuun kunnallispolitiikassa: se toimii nuorten edunajajana ja yhteytenä päättäjiin. Nuorisovaltuusto vaikuttaa nuorten asioihin aloittein ja kannanotoin, mielenosoituksin, tekemällä kyselyitä ja mielipidetutkimuksia. Se myös järjestää tapahtumia, seminaareja ja tapaamisia. Nuorisovaltuusto on myös edustanut kaupungin nuoria eri kansainvälisissä yhteyksissä. Valtuusto pitää kokouksia kerran kuukaudessa. Kokouksista ilmoitetaan nuorisovaltuuston internetsivuilla. Lisäksi se osallistuu kaupungin lautakuntien työskentelyyn. Valtuusto toimii itsenäisesti mutta osana Joensuun nuorisotoimen toimintaa. Nykyisessä valtuustossa on 20 jäsentä ja 20 varajäsentä. Sen puheenjohtaja (2023–2024) on Martta Petrelius. Valtuusto on toiminut vuodesta 1999. Sen ensimmäisenä puheenjohtajana toimi Antti Öystilä. Aloitteen Joensuun nuorisovaltuuston perustamisesta teki sisäministeri Krista Mikkonen. == Kauden 2023-2024 nuorisovaltuuston jäsenet == Varsinaiset: *Veikka Pippuri *Konsta Tyni *Veeti Varis *Joel Nisula *Joonatan Hiltunen *Eetu Sallinen *Jarkko Pulkkinen *Ida Hirvonen *An Thy Doan *Josefina Juvonen *Oskari Kettunen *Kunto Repo *Viivi Mäkelä *Martta Petrelius *Ida Bäckman *Naomi Mgaya *Lilja Rytilahti *Oosa Ryynänen *Emma Albert *Tuokko Linjama Varalla: *Moona Piispanen *Oula Suvanto *Iris Ots *Topias Kalpio *Heikki Törrönen *Matias Mikkonen *Eerika Kuronen *Viivi Romppanen *Ira Hollström *Teemu Kaukoranta *Ville-Pekka Vanninen *Maria Eskelinen *Aatu Kähkönen *Olga Kovanen *Aino Laurila *Martta Pakarinen *Marjaana Pulkkinen *Annika Sivonen *Venla Hämäläinen *Akseli Myller == Aikaisempia puheenjohtajia == * *Roosa Miikkulainen (2022) *Eemeli Onatsu (2021-2022) *Taika Kokko (2021) *Iina Laakkonen (2019-2020) *Tatu Hiltunen (2017-2018) *Ville Honkanen (2015-2016) *Joakim Kärkäs (2013–2014) *Susanna Meriläinen (2011–2012) *Emmi Simonen (2009–2010) *Ilari Nevalainen (2008) *Jyri Rasinmäki (2005–2007) *Ville Alvila (2004) *Asta Asikainen (2003) *Anu Asikainen (2002) *Kari-Antti Kitunen (2001) *Antti Öystilä (1999–2000) == Aiheesta muualla == * Joensuun nuorisovaltuusto * Joensuun nuorisovaltuuston instagram Luokka:Joensuu Luokka:Nuorisovaltuustot
Carlos Pace

José Carlos Pace (6. lokakuuta 1944, São Paulo - 18. maaliskuuta 1977 Mairiporã, São Paulo) oli brasilialainen Formula 1 -ajaja. Pace nousi F1:iin Emerson Fittipaldin vanavedessä, ja aloitti Williamsilla 1972. Hän siirtyi seuraavaksi kaudeksi Surteesille, josta neuvotteli itsensä irti kesken toisen kauden, ja siirtyi ajamaan Brabhamia. Pace keräsi urallaan yhteensä 58 pistettä, ja saavutti yhden voiton. Carlos Pace kuoli lentokone- onnettomuudessa 1977. Nykyinen Brasilian Grand Prix ajetaan hänen nimeään kantavalla radalla, Autodromo José Carlos Pace. Pace on haudattuna Cemitério do Araçaan, São Pauloon.research-racing.de saksaksi, viitattu 24.7.2012 ==Lähteet== Luokka:Brasilialaiset Formula 1 -kuljettajat Luokka:Vuonna 1944 syntyneet Luokka:Vuonna 1977 kuolleet
Keijukala

Keijukala (Gramma loreto) on pienikokoinen trooppinen kala. == Ulkonäkö ja koko == Keijukala on puoliksi keltainen, puoliksi purppuranpunainen ja kasvaa noin 7 cm pitkäksi. Selkäevän etureunassa on musta piste. Kalan vartalo on muodoltaan puikkomainen. Kaikki keijuahvenet syntyvät naaraina, mutta osa muuttuu myöhemmin koiraiksi. Koiras kasvaa hiukan naaraita isommaksi, ja kun se on valmis kutemaan, sen värit muuttuvat tummemmiksi.Fishlore == Alkuperä == Keijukala on kotoisin Karibialta.Meriakvaarion perustamismanuaali Aqua-Webissä == Käyttäytyminen == Keijukala on reviiritietoinen ja siksi usein aggressiivinen lajitovereita ja joskus muitakin suunnilleen samannäköisiä kaloja, kuten lilakeijuahvenia ja purppurakeijuahvenia kohtaan. Jos haluaa pitää samassa altaassa useampia kuin yhtä, akvaarion on oltava kohtalaisen suuri, ja kaikki keijukalat on hankittava yhtaikaa, muuten aiemmin hankitut ehtivät vallata reviirit, ja kiusaavat myöhemmin saapuneita tunkeilijoita.Fresh Marine Luonnossa keijukala viihtyy matalammissa vesissä kuin sukulaisensa surukeijukala; tyypillinen keijukalan uimasyvyys on 20–30 metriä. Se on arka kala joka livahtaa omille teilleen sukeltajan lähestyessä. Keijukala on yksi ensimmäisistä merivesikaloista, joka saatiin lisääntymään vankeudessa. == Ravinto == Keijukala syö suurikokoista eläinplanktonia, mutta oppii yleensä syömään myös korvaavaa ruokaa. Akvaariossa varminta ruokaa ovat artemia, kun kala syö niitä, sitä voi vähitellen totuttaa muihinkin ruokiin. == Lähteet == ==Aiheesta muualla== * Luokka:Meriakvaariokalat Luokka:Percoidei
Sabotaasi

Sabotaasi (vanh. sabotaaši) on tahallista vahingontekoa sotilaallisena tai poliittisena voimakeinona. Sabotaasissa tuhotaan omaisuutta tai hidastetaan työntekoa, jotta kohteena oleva liiketoiminta, talous, valtio tai hallitus kärsisi vahinkoa. Sabotaasia ovat käyttäneet aseenaan etenkin lakkoilevat työläiset sekä vastarintaliikkeet ja kapinallisryhmät. Ekoterroristit harjoittavat sabotaasia ympäristönsuojelun nimissä. ==Katso myös== *Tuholaisuus ==Lähteet== Luokka:Poliittinen toiminta Luokka:Sodankäynti
Itchō Itō

Itchō Itō ( Itō Itchō, 23. elokuuta 1945 – 18. huhtikuuta 2007) oli Nagasakin pormestari. Hän astui virkaan vuonna 1995 ja palveli tehtävässään, 17. huhtikuuta 2007 asti, jolloin Yamaguchi-gumi-rikollisjärjestön jäsen Tetsuya Shiroo ampui häntä kahdesti hänen ollessaan kampanjoimassa uudelleenvalintansa puolesta. Itō vietiin Nagasakin yliopistolliseen sairaalaan, jossa hän kuoli verenhukkaan aikaisin seuraavana päivänä. ==Lähteet== Luokka:Japanilaiset poliitikot Luokka:Japanilaiset henkirikosten uhrit Luokka:Nagasakin historia Luokka:Vuonna 1945 syntyneet Luokka:Vuonna 2007 kuolleet
M/S Liberty of the Seas

M/S Liberty of the Seas on Royal Caribbean Internationalin Suomessa 2007 valmistunut risteilyalus. == Rakentaminen == Alus tilattiin 30. syyskuuta 2004 Aker Yardsin Turun telakalta. Sen kölilaskettiin 17. lokakuuta 2005 telakkanumerolla 1353 ja alus laskettiin vesille 4. elokuuta 2006. Alus teki ensimmäisen koeajonsa 14.–16. joulukuuta ja toisen 10.–11. huhtikuuta 2007. Alus luovutettiin 18. huhtikuuta Royal Caribbean Cruises Limitedille, joka on rekisteröity Nassauhun Bahamaan.faktaomfartyg.se == Käyttöhistoria == Alus lähti telakalta 19. huhtikuuta kohti Southamptonia, mistä se jatkoi matkaansa New Yorkiin ja Miamiin. Alus aloitti 19. toukokuuta ensimmäisen risteilynsä Miamin Fort Lauderdalesta. == Laivan tarjonta == Palveluja ja ajanvietettä löytyy joka makuun: koko laivan mittainen Royal Promenade myymälöineen, kahviloineen ja ravintoloineen, sisäluistelurata, golfsimulaattori, kiipeilyseinä ulkoilmassa, Flowrider sekä suuri kylpylä-, sauna- ja kuntoilukeskus. H2O-zonen ulkoilmavesipuisto sekä lukuisia allasalueita. ==Lähteet== Luokka:Risteilyalukset Luokka:Royal Caribbean International
Venttiilikoneisto

Venttiilikoneisto on polttomoottoreissa käytettävä järjestely, jolla huuhdellaan palotila ja tuodaan uusi polttoaineseos sisään sylinteriin. Venttiilikoneistoissa on venttiilejä kahta eri tehtävää varten: imuventtiilejä ja pakoventtiilejä. Näiden lisäksi venttiilikoneisto hoitaa venttiilien aukaisun ja sulkemisen oikeassa järjestyksessä oikea-aikaisesti. Imuventtiilien tehtävä on avata polttoaineen ja ilman seokselle tie imusarjasta palotilaan. Aukeava pakoventtiili sallii pakokaasujen poistua männän työntämänä palotilasta pakosarjaan. Samaan aikaan kiinni ollessaan ne mahdollistavat polttoaine-ilmaseoksen kokoonpuristamisen ennen sytytystä. Polttomoottorin venttiileissä on monta eri osaa: * Venttiilinkara * Lukkokiilaurat * Venttiilinvarsi * Venttiilinkaula * Venttiililautanen * Seetipinta Kilpailukäytössä hyödynnetään toisinaan erikoisrakenteisia ja kalliita ns. natrium-venttiilejä. Niissä suurin osa venttiilin varresta on ontto ja osittain täytetty melko alhaisessa lämpötilassa nesteytyvällä natrium-metallilla. Nestemäinen, varren sisällä "hölskyvä" natrium vähentää edestakaisin liikkuvan kappaleen massahitausvoimia sekä kuljettaa liikalämpöä venttiilinlautasesta ylös sylinterinkanteen. == Venttiilikoneiston tyyppejä == Perinteisesti moottorin nokka-akseli antaa käyttövoiman ja ohjauksen venttiilin liikkeelle. Vaihtoehtoina on olemassa vapaaventtiili -moottoreita, joissa venttiilit ovat solenoidi-ohjattuja ilman nokka-akselia. Mekaanisen voiman sijaan voidaan käyttää pneumaattisesti toimivia venttiilejä. ==Lähteet== ==Katso myös== * Nokka-akseli ==Aiheesta muualla== * FreeValve Luokka:Polttomoottorit
Salibandyn I-divisioonan kausi 2006–2007

Kausi 2006–2007 oli salibandyn I-divisioonan 19. kausi. Runkosarja alkoi 30. syyskuuta 2006 ja päättyi 4. maaliskuuta 2007. TPS voitti länsilohkon ja SC Blues itälohkon. Länsilohkon pistepörssin voitti Nokian KrP:n Toni Katajisto ja itälohkon Rangersin Rein Kivi. == Miesten runkosarja == {| class="wikitable" Länsilohko Joukkue O V T H + - ME P TPS 27 21 0 6 206 126 +80 42 SBS Pori 27 19 1 7 202 152 +50 39 Nokian KrP 27 18 2 7 232 152 +80 38 FBT Pori 27 13 3 11 181 172 +9 29 Woodcutters 27 14 0 13 184 210 -26 28 Blue Fox 27 13 2 12 148 140 +8 28 KOO-VEE 27 12 1 14 162 190 -28 25 AFC Campus 27 10 1 16 132 144 -12 21 SB Vaasa 27 5 0 22 110 200 -90 10 Nibacos 27 5 0 22 136 207 -71 10 == I divisioonan karsinnat == AFC Campus – Laaka 23\. maaliskuuta AFC Campus Laaka 2–3 24\. maaliskuuta Laaka AFC Campus 4–3ja. Laaka nousi I divisioonaan voitoin 2-0. ISB – LoSB 24\. maaliskuuta ISB LoSB 3–7 31\. maaliskuuta LoSB ISB 10–2 LoSB säilytti sarjapaikkansa I divisioonassa voitoin 2-0. ÅIF – SB Vaasa 24\. maaliskuuta ÅIF SB Vaasa 13–6 25\. maaliskuuta SB Vaasa ÅIF 4–11 ÅIF nousi I divisioonaan voitoin 2-0. SB Vantaa – M-Team 24\. maaliskuuta SB Vantaa M-Team 6–4 25\. maaliskuuta M-Team SB Vantaa 5-7 SB Vantaa nousi I divisioonaan voitoin 2-0. == Aiheesta muualla == * Miesten I-divisioona tilastot kaudella 2006–2007 Salibandyliigan sivuilla 2006–2007 Luokka:Salibandysarjojen kausi 2006–2007
Purppurakeijuahven

Purppurakeijuahven (Cypho purpurascens) on keijuahveniin kuuluva kala. == Ulkonäkö ja koko == Purppurakeijuahven kasvaa noin 10 cm pitkäksi. Se on vartaloltaan puikkomainen, selkä. ja vatsaevät ovat melko korkeat. Koiras on kokonaan punainen selkäevän tummaa täplää lukuun otatamatta. Naaraan väri muuttuu vaiheittain päästä pyrstön violetista punaisen kautta oranssiin ja keltaiseen.Australian museum online == Alkuperä == Purppurakeijuahven on kotoisin Tyynenmeren länsiosista. Sitä tavataan Suurella Valliriutalla ja Papua-Uuden Guinean ja Tongan ympäristössä. == Käyttäytyminen == Purppurakeijuahven on melko aggresiivinen lajitovereitaan kohtaan, eikä niitä voi yleensä pitää useampia samassa altaassa. Kotiutunut purppurakeijuahven uiskentelee myös vapaassa vedessä, mutta on aina valmis sujahtamaan koloonsa. Niinpä se tarvitsee viihtyäkseen riutta-akvaarion, jossa on paljon piilopaikoiksi sopivia koloja.Meriakvaarion perustamismanuaali Aqua-Webissä == Ravinto == Purppurakeijuahven syö lihapitoista ruokaa. == Lähteet == Luokka:Meriakvaariokalat Luokka:Keijuahvenet
Hallé-orkesteri

Hallé-orkesteri () on brittiläinen sinfoniaorkesteri. Sen perusti Charles Hallé vuonna 1858. Orkesteri toimi pitkään Manchesterin Free Trade Hallissa, mutta siirtyi vuonna 1996 Bridgewater Halliin. Hallé-orkesterin yhteydessä toimii myös samanniminen kuoro. Nykyisenä pääkapellimestarina on vuodesta 2000 toiminut Mark Elder. == Ylikapellimestarit == * Charles Hallé (1858–1895) * Frederic Cowen (1895–1899) * Hans Richter (1899–1911) * Michael Balling (1912–1914) * Thomas Beecham (1915–1920) * Hamilton Harty (1920–1934) * Malcolm Sargent (1939–1942) * John Barbirolli (1943–1970) * James Loughran (1972–1983) * Stanisław Skrowaczewski (1983–1992) * Kent Nagano (1992–1999) * Mark Elder (2000–) ==Lähteet== == Aiheesta muualla == * Viralliset sivut Luokka:Brittiläiset sinfoniaorkesterit Luokka:Manchester
Kirby’s Epic Yarn

Kirby’s Epic Yarn on Good-Feelin kehittämä ja Nintendon julkaisema tasohyppelypeli. Peli on julkaistu vuonna Wiille. Peli kuuluu Kirby-sarjaan. == Pelaaminen == Pelissä Kirby on muutettu langasta tehdyksi hahmoksi, eikä hän voi imaista vihollisia kuten useimmissa muissa peleissä. Kirby pystyy muuttumaan useiksi muiksi langasta tehdyiksi esineiksi kuten laskuvarjoksi, autoksi, sukellusveneeksi tai raketiksi. == Historiaa == Peli oli alun perin julkistettu vuoden 2005 E3-messuille Nintendo GameCubelle. Vuoden 2006 E3-messuissa sitä ei ollut. Kulki huhuja, että peli olisi peruutettu kokonaan. Myöhemmin selvisi, että peli tulee Wiille, mahdollisesti jo vuonna 2008. == Aiheesta muualla == * Luokka:Kirby-pelit Luokka:Wii-pelit Luokka:Vuoden 2010 videopelit Luokka:Nintendon julkaisemat videopelit Luokka:Japanissa kehitetyt videopelit Luokka:Tasohyppelyt
Charles Hallé

Karl Halle (11. huhtikuuta 1819 – 25. lokakuuta 1895), Englantiin muuton jälkeen 1848 Charles Hallé, oli saksalaissyntyinen kapellimestari ja pianisti. Hän perusti Hallé-orkesterin Manchesterissa 1858. Halle syntyi Hagenissa. Hänen isänsä oli urkuri, ja Karl sai varhaisimman musiikinopetuksensa häneltä. Myöhemmin hän opiskeli Darmstadtissa ja Pariisissa. Hallé johti Hallé- orkesteria sen perustamisvuodesta 1858 kuolemaansa vuonna 1895. Lisäksi hän johti vuodesta 1883 kuolemaansa Liverpoolin kuninkaallisia filharmonikkoja. Hän kuoli Manchesterissa. ==Lähteet== Luokka:Saksalaiset kapellimestarit Luokka:Brittiläiset kapellimestarit Luokka:Vuonna 1819 syntyneet Luokka:Vuonna 1895 kuolleet
Paul McGillion

Paul McGillion (s. 5. tammikuuta 1969, Paisley, Skotlanti) on kanadanskotlantilainen näyttelijä, joka on tehnyt teatteri-, televisio- ja elokuvarooleja vuodesta 1990 lähtien. Hän syntyi Skotlannissa, mutta hänen perheensä asui jonkin aikaa Irlannissa ja muutti sieltä edelleen Kanadaan McGillionin ollessa kaksivuotias. Kun tämä oli 11-vuotias, perhe muutti kolmeksi vuodeksi takaisin Skotlantiin. Nykyisin McGillion asuu Vancouverissa, ja hän toimi muun muassa opettajana vancouverilaisessa elokuvakoulussa vuosina 1998 ja 1999. McGillion tunnetaan parhaiten roolistaan skotlantilaisena tohtori Carson Beckettina scifi-sarjassa Stargate Atlantis. Beckettin hahmon oli alun perin tarkoitus olla vain satunnainen vierailija sarjassa, mutta positiivisen katsojapalautteen ansiosta hänestä tehtiin yksi sarjan päähahmoista. Tällä hetkellä McGillion ei näyttele sarjassa, eikä hänen paluustaan ole varmuutta. ==Filmografia== *The Final Goal (1995) - Jeff Conway *Crying Freeman (1995) - Etsivä Andrews *Have You Seen My Son (1996) - McQuinn *She Woke Up Pregnant (1996) - Marshall *NightScream (1997) - Nance *Saving Grace (1998) - Gene *Sploosh (1998) - Angus *A Cooler Climate (1999) - Nuori poliisi *Something More (1999) - Chris/Andrew *Double Edged (2000) *Skullduggery (2000) - Marlon Carlson *Dangerous Attraction (2000) - Phillip Broger *My 5 Wives (2000) - Tarjoilija Paul/Danny *NTSB: The Crash of Flight 323 (2001) - Joe *Love and Treason (2001) - Richard Keith *Replicant – tappajan kopio (2001) - Kapteeni Hal *A Guy Thing (2003) - Curt *Lonesome Joe (2003) - Kahvilatyöntekijä *See Grace Fly (2003) - Dominic McKinley *Red River Canyon (200?) - Sonny *Thanksgiving Family Reunion (2003) - Sheriffi Kirkland *Jack (2004) - Bob *Stargate Atlantis (2005 - 2007) - Carson Beckett *The Deal (2005) - Richard Kester *A Dog's Breakfast (2006)- Ryan ===Vierailut TV- sarjoissa=== *The Commish (1994) - Lee Burnett *Sliders (1996) - Poliisi *Viper (1996) - John Kane *Salaiset kansiot (1995, 1997) - Agentti Comox, Fred Neiman *Tähtiportti (1997) - Nuori Ernest Littlefield *The Sentinel (1998) - Boz Tate *Mercy Point (1998) - Sotamies Bane *First Wave (1998) - Raphael *Seven Days (2000) - Brandon *Higher Ground (2000) *Da Vinci's Inquest (2001) - Kosntaapeli Kozak *Just Cause (2002) *Smallville (2003) - Lex Lackey *The Twilight Zone (2003) - George *Jake 2.0 (2003) - Earl Wenk *Cold Squad (1998, 2002, 2004) - Dwayne Douglas Smith, Neil Cranston *Sanctuary (2010) - Terrance Wexford ==Aiheesta muualla== * Luokka:Skotlantilaiset näyttelijät Luokka:Vuonna 1969 syntyneet Luokka:Elävät henkilöt
James Loughran

James Loughran (30. kesäkuuta 1931 Glasgow – 19. kesäkuuta 2024 Bearsden) oli skotlantilainen kapellimestari. Loughran toimi ylikapellimestarina BBC:n sinfoniaorkesterille 1965–1971, Hallé-orkesterille 1972–1983, Bambergin sinfoniaorkesterille 1979–1983 sekä Aarhusin sinfoniaorkesterille 1996–2003. == Lähteet == Luokka:Brittiläiset kapellimestarit Luokka:Vuonna 1931 syntyneet Luokka:Vuonna 2024 kuolleet